Izziņa par atzinumos sniegtajiem iebildumiem

**Likumprojekts “Grozījumi Covid-19 infekcijas izplatības pārvaldības likumā”**

|  |
| --- |
|  |

(dokumenta veids un nosaukums)

**Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| **Tieslietu ministrija** |
| 1. |  | Projektā paredzēts papildināt Covid-19 infekcijas izplatības pārvaldības likumu (turpmāk – Likums) ar normu, kas paredz, ka ārstniecības personu profesionālo organizāciju izstrādātās rekomendācijas Covid-19 infekcijas ārstniecības procesa nodrošināšanai un rekomendācijas intensīvās terapijas ierobežotu resursu izmantošanai ārkārtas situācijas laikā (turpmāk – rekomendācijas) apstiprina veselības ministrs pēc atzinuma saņemšanas no Slimību profilakses un kontroles centra. Projekta anotācijā cita starpā projekts pamatots ar to, ka atbilstoši tiesībsarga atzinumam krīzes situācijā medicīnā objektīvi ir nepieciešamas skaidras vadlīnijas jeb pamatprincipi, kā to īstenot, ietverot tos normatīvajos aktos noteiktā ietvarā.Iepazīstoties ar projektam pievienoto Valsts Katastrofu medicīnas plāna 24.pielikumu “Intensīvās terapijas ierobežotu resursu izmantošana ārkārtas situācijas COVID-19 pandēmijas laikā (intensīvi ārstējamu pacientu prioritizācija)”, kas atbilstoši projekta anotācijā norādītajam atspoguļo rekomendāciju saturu, secināms, ka tas satur cilvēka pamattiesības ierobežojošas normas. Proti, intensīvi ārstējamu pacientu prioritizācija paredz pacientu šķirošanu un intensīvās terapijas pieejas pakāpi atkarībā no pacienta veselības stāvokļa, kas atsevišķos gadījumos var ierobežot Satversmes 111.pantā paredzētās tiesības uz veselības aizsardzību un Satversmes 91.pantā paredzēto tiesiskās vienlīdzības principu. Uz to vērsta uzmanība arī projektam pievienotajā tiesībsarga 2021.gada 17.marta atzinumā Nr.6-1/172.Tieslietu ministrija norāda, ka Satversmes tiesas judikatūrā nostiprinātā pamattiesību ierobežojumu tiesiskuma testa pirmais priekšnoteikums paredz, ka šādam ierobežojumam jābūt noteiktam ar pienācīgā kārtā pieņemtu **likumu**. Vārds “likums” aptver ne tikai Saeimas pieņemtus likumus, bet arī citus **ārējus normatīvos tiesību aktus,** ja vien tie izdoti, pamatojoties uz likumu, noteiktā kārtībā publicēti, ir pietiekami skaidri formulēti, ka arī atbilst tiesiskas valsts principiem (*sk., piemēram, Satversmes tiesas sprieduma lietā Nr.2015-13-03 14.punktu).* Tādējādi Ministru kabineta noteikumos vai citā ārējā tiesību aktā var noteikt personu tiesību ierobežojumus, kurus saskaņā ar Satversmi var paredzēt likumā, ja tam likumā ir paredzēts pilnvarojums un tie atbilst minētajiem kritērijiem.Ievērojot minēto, Tieslietu ministrija norāda, ka intensīvi ārstējamu pacientu prioritizācija Covid-19 infekcijas izplatības laikā vismaz tās pamatprincipu un galveno kritēriju līmenī nosakāma ārējā normatīvajā aktā.Ārstniecības likuma 9.panta otrā daļa paredz, ka katastrofu medicīnas sistēmas organizēšanas kārtību nosaka Ministru kabinets. Tieslietu ministrijas vērtējumā šis pilnvarojums ir pārāk vispārīgs, lai, neradot pamattiesību nesamērīgu ierobežojumu risku, Ministru kabinets varētu noteikt intensīvi ārstējamu pacientu prioritizāciju rekomendācijās norādītajā veidā. Tādējādi regulējums ir precizējams un var tikt iekļauts Covid-19 infekcijas izplatības pārvaldības likumā. Vienlaikus, paredzot Ministru kabinetam šādu pilnvarojumu, skaidri nosakāms pilnvarojuma saturs un robežas. Minētais nenozīmē, ka viss rekomendāciju saturs būtu ietverams ārējā normatīvajā aktā, jo ar iekšējo normatīvo aktu var regulēt ārējo normatīvo aktu vai vispārējo tiesību principu piemērošanu vai normatīvajos aktos piešķirtās rīcības brīvības izmantošanu, nosakot vienveidīgu rīcību vienādos gadījumos.Ievērojot minēto, Tieslietu ministrija lūdz projektā paredzēto regulējumu aizstāt ar normu par Covid-19 infekcijas izplatības laikā intensīvi ārstējamu pacientu prioritizācijas pieļaujamību un pamatprincipiem, vienlaikus pilnvarojot tās kārtību noteikt Ministru kabinetam. Ministru kabinetam dotā pilnvarojuma apjoms atkarīgs no likumā ietvertā regulējuma satura un detalizācijas.  | **Ņemts vērā****Papildināt likumu ar 49.6 pantu šādā redakcijā:****“**(1) Intensīvās terapijas ierobežotu resursu izmantošana un pacientu prioritizācija atbilstoši medicīniskiem kritērijiem Covid-19 pandēmijas laikā izsludinātās ārkārtas medicīniskās situācijas apstākļos tiek veikta, ievērojot uz pierādījumiem balstītus medicīnas principus. Ministru kabinets nosaka intensīvās terapijas ierobežotu resursu izmantošanas un pacientu prioritizācijas galvenos principus un kritērijus.(2)Ārstniecības personu profesionālo organizāciju vai veselības aprūpes konsultatīvo institūciju izstrādātās rekomendācijas Covid-19 infekcijas ārstniecības procesa nodrošināšanai,rekomendācijas intensīvās terapijas ierobežotu resursu izmantošanai un pacientu prioritizācijai Covid-19 pandēmijas laikā izsludinātās ārkārtas medicīniskās situācijas apstākļos apstiprina veselības ministrs pēc atzinuma saņemšanas no veselības nozares kompetentās institūcijas. Pēc apstiprināšanas rekomendācijas tiek publicētas Slimību profilakses un kontroles centra mājaslapā un tiek informētas ārstniecības iestādes, kuras veic Covid-19 infekcijas ārstniecības procesa nodrošināšanu.” | **Ņemts vērā****Papildināt likumu ar 49.6 pantu šādā redakcijā:****“**(1) Intensīvās terapijas ierobežotu resursu izmantošana un pacientu prioritizācija atbilstoši medicīniskiem kritērijiem Covid-19 pandēmijas laikā izsludinātās ārkārtas medicīniskās situācijas apstākļos tiek veikta, ievērojot uz pierādījumiem balstītus medicīnas principus. Ministru kabinets nosaka intensīvās terapijas ierobežotu resursu izmantošanas un pacientu prioritizācijas galvenos principus un kritērijus.(2)Ārstniecības personu profesionālo organizāciju vai veselības aprūpes konsultatīvo institūciju izstrādātās rekomendācijas Covid-19 infekcijas ārstniecības procesa nodrošināšanai,rekomendācijas intensīvās terapijas ierobežotu resursu izmantošanai un pacientu prioritizācijai Covid-19 pandēmijas laikā izsludinātās ārkārtas medicīniskās situācijas apstākļos apstiprina veselības ministrs pēc atzinuma saņemšanas no veselības nozares kompetentās institūcijas. Pēc apstiprināšanas rekomendācijas tiek publicētas Slimību profilakses un kontroles centra mājaslapā un tiek informētas ārstniecības iestādes, kuras veic Covid-19 infekcijas ārstniecības procesa nodrošināšanu.” |
| 22. |  | Projektā un tā anotācijā tiek lietots termins “ārkārtas situācija”. Lūdzam precizēt minēto terminu, lai būtu skaidrs, vai šis termins attiecas uz valstī izsludināto ārkārtējo situāciju saskaņā ar likumu “Par ārkārtējo situāciju un izņēmuma stāvokli” vai arī uz ārkārtas medicīnisko vai ārkārtas sabiedrības veselības situāciju atbilstoši Ārstniecības likumam. | **Ņemts vērā**Likumprojektā un anotācija visur ietverta norāde uz ārkārtas medicīnisko situāciju.  |  |
| 33. |  | Lūdzam projektu apvienot un tālāk izskatīšanai virzīt ar Iekšlietu ministrijas un Finanšu ministrijas šobrīd izstrādātajiem likumprojektiem par grozījumiem Covid-19 infekcijas izplatības pārvaldības likumā. | **Ņemts vērā**Iesniedzot likumprojektu izskatīšanai Ministru kabineta sēdē tiks norādīts par nepieciešamību projektu apvienot un tālāk izskatīšanai virzīt ar Iekšlietu ministrijas un Finanšu ministrijas šobrīd izstrādātajiem likumprojektiem par grozījumiem Covid-19 infekcijas izplatības pārvaldības likumā. |  |
| **Finanšu ministrija** |
| 44. |  | Likumprojekts paredz papildināt Covid-19 infekcijas izplatības pārvaldības likumu (turpmāk – likums) ar 49.2 pantu. Norādām, ka likuma spēkā esošajā redakcijā jau ir iekļauts 49.2pants. Līdz ar to likumprojektā ir precizējama likuma panta numerācija. | **Ņemts vērā**Mainīt numērācija no 49.2 pantu uz 49.5 pantu. |  |
| 55. |  | Lūdzam precizēt anotācijas III sadaļu “Tiesību akta projekta ietekme uz valsts budžetu un pašvaldību budžetiem” atbilstoši Ministru kabineta 15.12.2009. instrukcijas Nr.19 “Tiesību akta projekta sākotnējās ietekmes izvērtēšanas kārtība” 32. un 33.punktā noteiktajam. | **Ņemts vērā** |  |
| 66. |  | Anotācijas VII sadaļas “Tiesību akta projekta izpildes nodrošināšana un tās ietekme uz institūcijām” 3.punktā “Cita informācija” norādīts, ka likumprojekta izpildē iesaistītās institūcijas to realizēs esošā finansējuma ietvaros. Savukārt anotācijas III sadaļas 1.,2. un 5.punktā likumprojekta ietekme uz valsts budžetu tiek norādīta – “0”. Līdz ar to svītrojams anotācijas III sadaļas 8.punktā “Cita informācija” norādītais – “Tā kā COVID – 19 infekcijas izplatību šobrīd nav iespējams prognozēt, nevar prognozēt likumprojekta ietekmi uz valsts un pašvaldību budžetiem.”. | **Ņemts vērā** |  |

Raimonds Osis

|  |
| --- |
| (par projektu atbildīgās amatpersonas vārds un uzvārds) |
| Veselības ministrijas Juridiskās nodaļas vadītājs |
| (amats) |
| 67 876 063 |
| (tālruņa un faksa numurs) |
| Raimonds.osis@vm.gov.lv |
| (e-pasta adrese) |